
BIROUL PERMANENT
AL CAMEREI DEPUTAŢILOR

Vă înaintăm, alăturat, Raportul comun asupra propunerii legislative privind combaterea plăţilor întârziate de către autorităţile şi instituţiile publice, transmisă pentru examinare pe fond, Comisiei pentru buget, finanţe şi bănci şi Comisiei juridice de disciplină şi imunităţi, cu adresa  nr. PL.x 82  din 16 martie 2010.
PREŞEDINTE,




PREŞEDINTE,

Viorel Ştefan




Daniel Buda

RAPORT  COMUN 
asupra propunerii legislative privind combaterea plăţilor întârziate de către autorităţile şi instituţiile publice
Cu adresa nr. PL.x 82  din 16 martie 2010, Biroul Permanent conform art. 95 din Regulamentul Camerei Deputaţilor, republicat,  a sesizat Comisia pentru buget, finanţe şi bănci şi Comisia juridică, de disciplină şi imunităţi pentru  examinare pe fond, cu propunerea legislativă privind combaterea plăţilor întârziate de către autorităţile şi instituţiile publice, în vederea întocmirii unui raport comun. 
 Prezenta propunere legislativă are ca obiect de reglementare modificarea şi  completarea Ordonanţei de urgenţă a Guvernului nr. 119/2007 privind măsurile pentru combaterea întârzierii executării obligaţiilor de plată rezultate din contracte comerciale, aprobată cu modificări şi completări prin Legea nr. 118/2008, precum şi modificarea şi completarea Ordonanţei Guvernului nr. 22/2002 privind executarea obligaţiilor de plată ale instituţiilor publice, stabilite prin titluri executorii, aprobată prin Legea nr. 288/2002, cu modificările şi completările ulterioare, în sensul reducerii termenului de 6 luni în care o instituţie publică are obligaţia de a-şi achita obligaţia de plată la 30 de zile, calculate de la data notificării de către creditor.
La întocmirea raportului s-au avut în vedere avizele  Consiliului legislativ, Comisiei pentru industrii şi servicii şi Comisiei pentru politică economică, reformă şi privatizare .

Propunerea legislativă a fost respinsă de Senat în şedinţa din 8 martie 2010.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, propunerea legislativă face parte din categoria legilor ordinare.
În conformitate cu prevederile art.61 şi 63 din Regulamentul Camerei Deputaţilor, republicat, cele două Comisii au examinat propunerea legislativă în şedinţe separate. Astfel, Comisia juridică, de disciplină şi imunităţi a examinat propunerea legislativă în şedinţa din data de 10 august 2010, iar Comisia pentru buget, finanţe şi bănci a examinat propunerea legislativă în şedinţa din 10 noiembrie 2010.

La lucrările Comisiei juridice, de disciplină şi imunităţi au fost prezenţi 17 de deputaţi din totalul de 28 membri ai comsiei, iar la lucrările Comisiei pentru buget, finanţe şi bănci  au fost prezenţi 35 de deputaţi din totalul de 35 membri ai comisiei.

La dezbaterile asupra propunerii legislative au participat, în calitate de invitaţi, la Comisia juridică, de disciplină şi imunităţi, din partea Agenţiei Naţionale pentru Administraţie Fiscală doamna Gabriela Tănase şi domnul Toma Costreie , iar la Comisia pentru buget, finanţe şi bănci domnul Mihai Gogancea-vicepreşedinte.
În urma dezbaterii membrii celor două comisii au hotărât, cu majoritate de voturi, respingerea propunerii legislative privind combaterea plăţilor întârziate de către autorităţile şi instituţiile publice deoarece reducerea termenului de la 6 luni la 30 de zile ar crea dificultăţi în buna funcţionare a instituţiilor publice, cu atât mai mult cu cât obligaţiile de plată stabilite prin titluri executorii nu sunt aferente numai contractelor comerciale.
PREŞEDINTE,




PREŞEDINTE,

Viorel Ştefan




Daniel Buda
SECRETAR,




SECRETAR,

                     Iuliu Nosa


     

      Gabriel Andronache
	Şef serviciu,

Consilier parlamentar Roşu Gica

